**A KERÉKPÁROS TURIZMUS FEJLESZTÉSE A SOPRON – FERTŐ KIEMELT TURISZTIKAI FEJLESZTÉSI TÉRSÉGBEN - GINOP – 7.1.9-17-2018-00020**

A Sopron-Fertő kiemelt turisztikai térségben komplex kerékpáros barát idegenforgalmi fejlesztés valósul meg, melynek részeként meglévő utak újulnak meg, emellett szervizpontok, kölcsönzők és pihenőpontok hálózata jön létre. A projekt célja a Sopron-Fertő kiemelt turisztikai fejlesztési térség teljes területén a kerékpáros turizmus élénkítése és kerékpáros barát szolgáltatások fejlesztése.

A projekt részeként megvalósul a **Sopron – Fertőrákos közötti kerékpárút felújítása**, **Fertőrákoson a Patak sor útburkolata újul** meg és kerékpáros infrastruktúra kialakítására is sor kerül, **Fertőújlakon pedig a Fő utca útburkolata újul** meg.

**Fertődön kerékpáros információs és túraközpont**ot jön majd létre. A többfunkciós létesítmény családok és mozgáskorlátozottak számára is biztosítja a szükséges eszközöket.

A projektnek köszönhetően összesen **17 helyszínen kerékpáros megállópontok** létesülnek. Sopronban, Fertőrákoson, Fertőbozon, Hidegségen, Fertőhomokon, Hegykőn, Fertődön, Sarródon, Sopronhorpácson, Zsirán, Röjtökmuzsajon és Bükön lehet majd kényelmesen megpihenni.

**3 helyszínen forgalomszámlálók** is lesznek. A szenzorokkal felszerelt számlálók a kerékpárosok mellett az arra közlekedőknek is információkkal szolgálnak a térség aktuális időjárási adatairól.

A projekt a **kerékpáros barát szolgáltatásfejlesztés**hez szükséges eszközök beszerzését és olyan látogatóbarát fejlesztéseket is magában foglal, mint egy **mobil applikáció** és egy **turisztikai internetes portál** megvalósítása.

**A projekt összköltsége** bruttó 664 529 237 Ft, melyből SFTF Nzrt. bruttó 547 481 9641 Ft, amely turisztikai kerékpárutak fejlesztésére, kerékpáros megállópontok kialakítására irányul, illetve marketingkommunikációs tevékenységet foglal magában.

**Konzorciumi tagok**: Magyar Kerékpáros Turisztikai Szövetség (konzorciumvezető); Magyar Turisztikai Ügynökség Zrt.; Kisfaludy2030 Turisztikai Fejlesztő Nonprofit Zrt.; Sopron-Fertő Turisztikai Fejlesztő Nonprofit Zrt.

**Projekt időtartama**: 2019.02.13. (konzorciumi szerződés aláírása) – 2020.09.30. (a projekt fizikai zárásának 2020. 12. 31. napjáig történő meghosszabbítása folyamatban van)

**Projekt állapota**:

SFTF NZrt.: az infrastrukturális beruházásokra irányuló közbeszerzési eljárás eredményesen lezárult 2020. 03. 05. napján (összegezés kiküldése); a szerződéskötés az útfelújítások és a nem engedélyköteles kerékpáros pihenők tekintetében 2020. 03. 17. napján megtörtént a STRABAG Építő Kft.-vel, az engedélyköteles kerékpáros pihenők tekintetében a szerződéskötés a rendkívüli helyzetre való tekintettel nem került aláírása, újbóli közbeszerzési eljárás szükséges

MAKETUSZ: a kötelező kommunikációs beszerzés, illetve a szoft tevékenységekkel kapcsolatos beszerzési eljárások eredményesen lezárultak.

Jelenleg folyamatban van a mérföldkövek módosítására és a projekt fizikai befejezésének halasztására irányuló módosítási igény (felelős: MAKETUSZ). STRABAG 50%-os műszaki teljesítési készültségi fokot elérte, számlabefogadás történt.

**Projekt felhívás, dokumentumainak elérhetősége:** [https://www.palyazat.gov.hu/ginop-719-17-turisztikailag-frekventlt-trsgek-integrlt-termk-s-szolgltats-fejlesztse-1#](https://www.palyazat.gov.hu/ginop-719-17-turisztikailag-frekventlt-trsgek-integrlt-termk-s-szolgltats-fejlesztse-1)